stanford-oval/wikipedia huggingface dataset:
Akihabaran verilöyly

| Akihabaran verilöyly |
| --- | --- |
 Tutkijoita käymässä läpi välikohtauksen tapahtumapaikkaa.
Paikka:  Akihabara, Tokio, Japani
Ajankohta:  8. kesäkuuta 2008
Iskutyyppi:  aseellinen hyökkäys
Kuolleita:  7
Haavoittuneita:  10
Epäilty/epäillyt:  Tomohiro Katō
Tekoväline:  Kuorma-auto, teräase
Akihabaran verilöyly on 8. kesäkuuta 2008 Tokiossa Akihabaran kaupunginosassa tapahtunut joukkomurha, jossa sai surmansa seitsemän ihmistä ja haavoittui kymmenen.
Tapahtuma sai alkunsa, kun 25-vuotias Tomohiro Katō (s. 28. syyskuuta 1982) ajoi kuorma-autolla päin väkijoukkoa. Tämän jälkeen Katō astui autosta ulos ja puukotti kaikkia, jotka sai ulottuvilleen. Kaikkiaan Katō ehti puukottaa 17:ää ihmistä, ennen kuin poliisi otti hänet kiinni. Surmansa sai kuusi miestä, jotka olivat iältään 19-74-vuotiaita ja yksi 21-vuotias nainen.
Katō kertoi poliisille kyllästyneensä elämäänsä ja tulleensa Akihabaraan tarkoituksenaan tappaa ihmisiä. Oikeudenkäynnin aikana hän kertoi motiiviksi koston siitä, että oli joutunut internetissä kiusaamisen kohteeksi.
Katō tuomittiin maaliskuussa 2011 kuolemaan. Tuomio vahvistettiin syyskuussa 2012 ja Katō teloitettiin heinäkuussa 2022.
Joukkomurhassa käytetty auto
Akihabaran verilöylyn uhreille perustettu muistopaikka
Ichigo Takano

| Ichigo Takano> 高野苺 Takano Ichigo.Henkilötiedot |
| --- | --- |
Syntynyt: 11. tammikuuta 1986 (ikä 38) Nagano, Japani
Taiteilija
Kuuluisimpia töitä:  Orange
Aiheesta muualla
www.chocode.net
Ichigo Takano on japanilainen mangaka. Hän on tunnetuin teoksestaan Orange. Orange kertoo Naho Takamiyasta, joka saa kirjeen itseltään tulevaisuudesta. Tulevaisuuden minä käskee häntä välttämään katumusta aiheuttavan tapahtuman, joka liittyy tokiolaiseen vaihto-oppilaaseen Kakeru Naruseen.
Triviaa

Takanon verityyppi on B.
Hänen lempivuodenaikansa on kevät.
2019 hän kävi opiskelemassa kieliä Englannissa.
Orange oli ehdokkaana 2017 Will Eisner -sarjakuvakilpailussa parhaana aasialaisena sarjana.
Teokset

Ookami Shounen, 2004
Shooting Star, 2006
Itoshi Kingyo, 2006
Bambi no Tegami 2007
Dreamin' Sun, 2007-2011
Orange, 2012-2017
ReCollection, 2013
Kimi ni Nare, 2018
Aiheesta muualla

Ichigo Takanon Twitter Instagram
Ahmedabad

| Ahmedabad (Amdavad) |
| --- | --- |
 Ahmedabad
 Koordinaatit: 23°1′48″N, 72°34′48″E 
Valtio:  Intia
Osavaltio:  Gujarat
Piirikunta:  Ahmedabadin piirikunta
Väkiluku (2011):  5 577 940
 – Metropolialue:  6 352 254
Infobox OKVirheellinen NIMI-arvo: 
Jama Masjidin moskeija
Ahmedabad (gudžaratiksi અમદાવાદ, Amdāvād, hindiksi अहमदाबाद, Ahmadābād) on Gujaratin osavaltion suurin kaupunki ja Intian viidenneksi suurin kaupunki. Ahmedabadin kaupungin väkiluku on noin 5,5  miljoonaa ja metropolialueen väkiluku on noin 6,3 miljoonaa asukasta.
Kaupunki sijaitsee Sabarmati-joen varrella vain 50 kilometrin päässä Arabianmerestä. Se on Ahmedabadin piirikunnan hallinnollinen keskus, ja oli Gujaratin pääkaupunki vuodesta 1960 vuoteen 1970, jolloin pääkaupunki siirrettiin Gandhinagariin. Kaupunkia kutsutaan joskus nimellä Karnavati, joka on samalla paikalla sijainneen vanhemman kaupungin nimi; gudžaratin puhekielellä sitä kutsutaan yleisesti nimellä Amdavad.
Ahmedabadin perusti sulttaani Ahmed Shah vuonna 1411 Gujaratin sultanaatin pääkaupungiksi. Brittien hallinnossa kaupunkiin perustettiin sotilastukikohta ja sen infrastruktuuria nykyaikaistettiin ja laajennettiin. Vaikka brittien valtakaudella kaupunki oli osa Bombayn hallintoaluetta se pysyi Gujaratin alueen tärkeimpänä keskuksena. Ahmedabadista tuli kukoistavan tekstiiliteollisuuden kotipaikka, minkä vuoksi kaupunki saikin lempinimen "idän Manchester". Kaupunki oli Intian itsenäisyysliikkeen eturintamassa 1900-luvun ensimmäisellä puoliskolla. Se oli usean kansalaisoikeuksien, työväestön oikeuksien ja poliittisen itsenäisyyden edistämiseksi käydyn kansalaistottelemattomuuskampanjan keskus. Mahatma Gandhi perusti sinne Gujarat Vidyapith -yliopiston vuonna 1920.
Gujaratin osavaltion synnyttyä vuonna 1960 Ahmedabadista tuli sen poliittinen ja taloudellinen pääkaupunki. Aikoinaan bungaloweistaan ja pölyisistä kaduistaan tunnetussa kaupungissa on käynnissä rakennus- ja väestöbuumi. Koulutuksen, ohjelmistotekniikan ja tieteen nousevana keskuksena Ahmedabad on onnistunut säilyttämään asemansa Gujaratin ja osin myös Länsi-Intian kulttuurin ja talouden sydämenä. Vuodesta 2000 kaupunkikuvaa ovat muuttaneet uudet pilvenpiirtäjät, ostoskeskukset ja elokuvateatterit. Tätä kehitystä ovat kuitenkin siivittäneet luonnonkatastrofit, poliittinen epätasapaino ja väkivaltaisuudet.
Kaupungissa sijaitsee myös Indian Institute of Management Ahmedabad, Intian arvostetuin kauppatieteellinen instituutti jonka MBA-ohjelma on maailman vaikein sisäänpäässeiden ja hakijoiden välisellä määrällä mitattuna.
Vuonna 2017 Ahmedabadin historiallinen vanha kaupunki hyväksyttiin Unescon maailmanperintölistalle.
Liikenne

Ahmedabad on yksi Western Railwayn kuudesta toiminta-alueesta. Rautatielinjat liittävät kaupungin kaikkiin Gujaratin kaupunkeihin ja Intian muihin merkittäviin metropoleihin. Ahmedabadin rautatieasema ja Maninagarin rautatieasema ovat tärkeimmät kaupunkia palvelevat asemat. Sardar Vallabhbhai Patelin kansainvälinen lentoasema tarjoaa vuorostaan kaupungille sekä viereisille Gandhinagarin, Mehsanan ja Nadiadin kaupungeille sekä ulkomaan että kotimaan lentoyhteyksiä.
National Highway 48, joka liittää Delhin Mumbaihin, kulkee Ahmedabadin kautta. Ahmedabad liittyy Vadodaraan National Expressway 1:n, vain kaksi liittymää käsittävän 94 kilometriä pitkän tien kautta. Moottoritie on osa Golden Quadrilateral -projektia. Ahmedabadista on suora tieyhteys Bhavnagariin, Nadiadiin, Mehsanaan, Surendranagariin, Bhujiin, Rajkotiin ja Gandhinagariin.
Kaupungin liikenteen päävaltimot ovat Mahatma Gandhi Road, C. G. Road, Jawaharlal Nehru Road, Ashram Road ja Sarkhej-Gandhinagar highway. Autorikšat, kimppakyytiautot (engl. share autos) ja bussit ovat julkisen liikenteen suosituimmat muodot. Ahmedabad Municipal Transport Service (AMTS) hoitaa kaupungin bussiliikennettä. Vuonna 2005 AMTS aloitti kaikkien bensalla ja dieselillä kulkevien linja-autojensa muuttamisen maakaasulla kulkeviksi vähentääkseen ilmansaasteita. AMTS:llä on käytössään 750 bussia. Polkupyörät ja moottoripyörät ovat suosittu liikkumismuoto kaupungin nuorten ja opiskelijoiden keskuudessa.
Sabarmati-joen yli kulkee useita siltoja, joista vanhin on Ellis-silta, rakennettu vuonna 1873. Vuonna 2022 valmistui Atal-silta, joka on tarkoitettu pelkästään jalankulkijoille. Kaupungissa järjestetään vuosittain leija-festivaali ja sillan arkkitehtuurin aihe on saatu leijasta. Sillasta on tullut suosittu turistinähtävyys.
Aiheesta muualla

Kuvia tai muita tiedostoja aiheesta Ahmedabad Wikimedia Commonsissa
Ahmedabadin bussimetron kulkuväylää
Atal-silta
Human Resource

Human Resource (HR) on alankomaalainen elektronista tanssimusiikkia ja erityisesti hardcorea tuottanut yhtye. Alun perin sen muodostivat Guido Pernet, Johan Van Beek, Jasper Drexhage ja Robert Mahu. Yhtyeen kappaleisiin kuuluu mm. vuonna 1991 julkaistu "Dominator", jolla äänessä kuullaan yhdysvaltalaista MC:tä ja entistä koripalloilijaa Larenzo Nashia.
Valikoitu diskografia > Albumit

Dominating the World (1990)
Kicking Noise of Rotterdam (1993)
Valikoitu diskografia > Singlet

"Dominator" (1991)
"Rave-O-Lution" (1992)
"Beyond The Edge" (1993)
"Fuck Them" (1994)
"In The Hall Of The Mountain King" (1996)
Aiheesta muualla

Human Resource Myspacessa (englanniksi)
Yhtye Discogs-sivustolla (englanniksi)
Encyclopedia of Dutch Rock Music: Human Resource (englanniksi)
16 Carriages

| ”16 Carriages” Beyoncé |
| --- | --- | --- |

Singlen tiedot
 Albumilta: Cowboy Carter
 Julkaistu: 11. helmikuuta 2024
 Tekijä(t):  Beyoncé  Atia Boggs  Dave Hamelin  Megan Bülow  Raphael Saadiq 
 Tuottaja(t):  Beyoncé  Atia Boggs  Dave Hamelin 
 Tyylilaji: Country
 Kesto: 03.54
 Levy-yhtiö: Parkwood Entertainment Columbia Records
Beyoncén muut singlet
| ”Texas Hold ’Em” 2024 | ”16 Carriages” 2024 | ”II Most Wanted” 2024 |
16 Carriages on yhdysvaltalaisen laulaja-lauluntekijän Beyoncén musiikkikappale tämän  albumilta Cowboy Carter. Kappale julkaistiin 11. helmikuuta 2024 albumin ensimmäisenä singlenä yhdessä ”Texas Hold ’Em” -kappaleen kanssa. Singlejen julkaisu seurasi Super Bowl LVIII:n aikana esitettyä Verizonin mainosta, jossa Beyoncé vihjaili uudesta musiikista.
Kappaletta ovat olleet Beyoncén lisäksi kirjoittamassa ja säveltämässä Atia Boggs, Dave Hamelin, Megan Megan Bülow ja Raphael Saadiq ja sitä on ollut tuottamassa Atia Boggs ja Dave Hamelin.
16 Carriages on Beyoncén uraa, perhettä ja perintöä käsittelevä country-balladi. Kappaleessa käytetään metaforaa pitkästä tiestä kuvaamaan muusikon rankkaa kiertue ja keikka-arkea.
Menestys

Kappale nousi sijalle yhdeksän Billboardin Hot Country listalla. Kappaleesta tuli Beyoncén toinen listan kymmenen kärjessä, samaa aikaa ”Texas Hold ’Em” kappaleen kanssa.
Kappaleet

16 Carriages - Suoratoisto/digitaalinen lataus
16 Carriages  3.54
Esiintyjät

Beyoncé - laulu
Atia Boggs – kitara
Lemar Carter – rummut
Dave Hamelin – piano, urut, syntetisaattori, kitara
Robert Randolph – steel-kitara
Justin Schipper – steel-kitara
Ryan Svendsen – trumpetti
Justus West – kitara
Gavin Williams – urut
Adèle Isaac

Adèle Isaac
Adèle Isaac (8. tammikuuta 1854 Calais – 22. lokakuuta 1915 Pariisi) oli ranskalainen oopperalaulaja, joka oli äänialaltaan sopraano. Hän tuli tunnetuksi ranskalaisten oopperoiden rooleista.
Isaac sai Pariisissa opetusta Gilbert Duprez'lta. Hän teki debyyttinsä vuonna 1870 Pariisin Montmartre-teatterissa Victor Massén oopperassa Les noces de Jeannette. Isaac lauloi Opéra-Comiquessa vuosina 1873 ja 1878–1888 sekä Pariisin oopperassa vuosina 1883–1885. Hän vetäytyi näyttämöltä vuonna 1894.
Adámos Adámou

Adámos Adámou (kreik. Αδάμος Αδάμου, s. 30. lokakuuta 1950) on kyproslainen poliitikko, joka oli Euroopan parlamentin jäsen vuosina 2004–2009. Adámou syntyi Limassolissa ja on koulutukseltaan patologiaan ja onkologiaan erikoistunut lääkäri. Hän edustaa kommunistista AKEL-puoluetta ja kuului europarlamentissa Euroopan yhtyneen vasemmiston ja Pohjoismaiden vihreän vasemmiston ryhmään.
Ichigo Kurosaki

| Ichigo Kurosaki |
| --- | --- |
 Ichigo Kurosaki animessa
Luoja(t):  Tite Kubo
Näyttelijä(t):   Morita Masakazu  Johnny Yong Bosch
Ensi- esiintyminen:  manga 1
Kustantaja:  Shūeisha
Henkilötiedot
Koko nimi:  Ichigo Kurosaki
Ammatti:  Opiskelija/Shinigamin sijainen, Visored, Fullbringer
Ikä:  15, aikahypyn jälkeen 17
Asuinpaikka:  Karakura
Suhteet
Muut sukulaiset:  Isshin Kurosaki (isä) Masaki Kurosaki (äiti, kuollut) Yuzu Kurosaki (sisko) Karin Kurosaki (sisko)
Infobox OKVirheellinen NIMI-arvo: 
Ichigo Kurosaki (黒崎一護,, Kurosaki Ichigo) on fiktiivinen manga- ja animehahmo Tite Kubon luomassa Bleach-sarjassa. Hän on sarjan päähenkilö. Alkuperäisenä äänenä toimii Masakazu Morita.
Tausta

Ichigo on syntynyt 15. heinäkuuta ja on 15-vuotias. Hän asuu Karakuran kaupungissa kahden pikkusiskonsa, Yuzun ja Karinin, ja isänsä, Isshinin, kanssa. Hollow nimeltä Grand Fisher tappoi Ichigon äidin, Masaki Kurosakin, Ichigon ollessa yhdeksänvuotias.
Ichigo joutuu usein tappeluihin hiusvärinsä takia, joka sattuu luonnostaan olemaan oranssi. Ichigon nimi tarkoittaa "ensimmäistä" (ichi) ja "suojelijaa" (go). Ichigo tarkoittaa myös numeroita 1 (ichi) ja 5 (go) ja numerot nähdäänkin monessa yhteydessä sarjassa, muun muassa roikkumassa Ichigon huoneen ovessa. Kanjimerkein kirjoitettu "ichigo" tarkoittaa mansikkaa, josta Ichigo on saanut kuulla muutaman kerran mangassa. Toistaiseksi ainoastaan Ikkaku Madarame on sanonut pitävänsä nimestä, sillä kummankin nimet ovat synonyymeja samalle numerolle.
Ichigo antaa itsestään usein vaikutelman, että hän on etäinen ja kylmä luonne, ja omien sanojensa mukaan hän on rakentanut imagoaan koulussa vuosia. Todellisuudessa Ichigo välittää perheestään ja ystävistään enemmän kuin mistään muusta, ja useammin kuin kerran hän on asettanut oman elämänsä vaakalaudalle pelastaakseen perheensä ja ystävänsä. Ichigon ystävät luottavat hänen pärjäävän aina ja Ichigo pyrkii itsekin olemaan vahvempi puolustaakseen muita. Ichigo on kuitenkin jääräpäinen ja useimmiten hänelle on tästä enemmän haittaa kuin hyötyä.
Tapahtumia

Sarjan ensimmäisessä jaksossa shinigami Rukia Kuchiki törmää Ichigoon suojellessaan Karakuraa hollow'eilta. Ichigo ei olisi nähnyt Rukiaa ilman vahvaa henkipainettaan reiatsua, jonka ansiosta hän pystyy näkemään kuolleita sieluja, ns. haamuja. Hollow hyökkää Ichigon perheen kimppuun haistaessaan tämän vahvan henkipaineen ja Ichigo yrittää epätoivoisesti pelastaa perheensä. Tästä seurauksena Rukia haavoittuu suojellakseen Ichigoa, jolla ei ihmisenä olisi mitään mahdollisuuksia hollow'ia vastaan. Haavoittuneen Rukian on luovutettava osa voimistaan Ichigolle, jotta tämä voisi pelastaa perheensä hollow'n hyökkäykseltä. Ichigo ottaa kuitenkin vahingossa kaikki Rukian voimat, eikä Rukia pysty palaamaan Soul Societyyn, sielujen kaupunkiin, vaan jää auttamaan Ichigoa.
Yleistä tietoa

Zanpakutō: Zangetsu (斬月,, Viiltävä kuu)
Normaalimuoto: Ichigon miekka on jo normaalissamuodossaan erityisen suuri leveäteräinen katana, joka muistuttaa kovasti Rukian miekkaa sen ollessa normaalimuodossa. Kubo on itse sanonut, että on tarkoituksella tehnyt miekoista samankaltaiset, saihan Ichigo voimansa Rukialta.
Shikai: Zangetsun shikai on pysyvä Ichigon suuren henkipaineen takia. Miekan kahvan ympärille kiertyy valkoinen silkkiliina, joka kiertyy myös koko miekan ympärille, kun Ichigo laittaa sen pois. Käyttämättömänä Zangetsu roikkuu Ichigon selässä punaisen hihnan varassa, jonka ympärille silkkiliina on itse kiertynyt.
Bankai: Tensa Zangetsu (天鎖斬月,, Taivaan ketju leikkaa Kuun). Ichigo saa Zangetsun hengen kantamaa takkia muistuttavan mustan repaleisen takin, ja miekka muuttuu pitkäksi katanaksi. Miekka on kauttaaltaan musta, sen suojus on manjin eli hakaristin muotoinen (kaukoitäisen mytologian voittamattomuuden merkki) ja kahvan päässä on lyhyt ketju. Tensa Zangetsu tekee Ichigosta erittäin nopean ja hän voi käyttää shunpoa silminnähden rajattomasti. Myös bankai-muodossaan Zangetsun Getsuga Tenshō on paljon voimakkaampi, ja sen väri on myös erilainen: verenpunaisia reunuksia vaille kauttaaltaan musta.
Ichigon toinen lisävoiman lähde löytyy hänen hollow-muutoksestaan. Menetettyään shinigami-voimansa Rukian isoveljen, Byakuyan hyökätessä, Urahara Kisuke lupasi auttaa Ichigoa samaan menettämänsä voimat takaisin. Ollessaan Uraharan koulutuksessa, ennen Soul Societyyn tunkeutumista, yksi koulutustehtävistä sisälsi mm. nousemisen kädet kidoolla sidottuina suunnattoman syvästä kuopasta, Shattered Shaftista. Kuopasta nousun piti onnistua ennen kuin 72 tunnin aikaraja tuli täyteen, sillä muutoin Ichigo olisi muuttunut hollow'ksi. Ichigo oli jo lähes muuttunut hollow'ksi, mutta suunnattoman voimanpurkauksen ansiosta hän onnistui nousemaan kuopasta. Silti hänen kasvoillaan oli myöhemmin tunnetuksi tullut hollow-naamio, joka nähdään sarjassa useita kertoja. Ilmeisesti juuri Uraharan koulutuksessa sattuneen tapauksen takia Ichigon "sisäinen hollow" herää. Tämä sisäinen hollow herää erityisesti häviön hetkillä ja pakottaa itsensä pintaan hallitakseen Ichigon kehoa sekä saadakseen käyttöön tämän voimat. Tämä alkaa piinata Ichigoa, ja Visoredien ryhmän antaman koulutuksen avulla hän alkaa hallita hollow'taan. Niin kutsutussa Hollowikaatiossa Ichigon kasvoille ilmestyy hollow-naamion ja hänen voimansa moninkertaistuvat - lähes yhtä suuriksi kuin vahvimmilla Espadoilla.
Hynek Fajmon

| Hynek Fajmon |
| --- | --- |

Euroopan parlamentin jäsen
 2003–  
Henkilötiedot
Syntynyt: 17. toukokuuta 1968 (ikä 56) Nymburk
Tiedot
Puolue:  Kansalaisdemokraattinen puolue
Hynek Fajmon (s. 17. toukokuuta 1968) on tšekkiläinen konservatiivipoliitikko. Hän pääsi Euroopan parlamenttiin ensimmäisen kerran vuonna 2003, ja hänet valittiin uudelleen vuosien 2004 ja 2009 vaaleissa. Euroopan parlamentissa hän on Euroopan konservatiivien ja reformistien ryhmän taloudenhoitaja ja kuuluu Maatalouden ja maaseudun kehittämisen  valiokuntaan.
Hiipinätunturit

Hiipinävuorten korkeimman huipun (Jubytšvumtšorr 1201 m) ja sen lähikaupunkien sijainti Murmanskin alueen kartalla.
Hiipinätunturit talvella
Hiipinätunturit (ven. Хибинские горы, Hibinskije gory, kiltinänsaameksi Umbtekis, Umptek) on Venäjän Murmanskin alueella Kuolan niemimaan keskiosassa sijaitseva tunturijono Imantero- ja Hiipinäjärvien välissä.
Hiipinätuntureiden korkein kohta on 1 201 metriä merenpinnasta. Hiipinätuntureilla ja Luujärventuntureilla (ven. Ловозерские тундры, Lovozerskije tundry) on samankaltainen geologia ja ne ovat molemmat noin 350 miljoonaa vuotta vanhoja.
Helmikuussa 2018 uutisoitiin 848,04 neliökilometrin laajuisen Hiipinän kansallispuiston perustamisesta  seudulle.
Aiheesta muualla

Kuvia tai muita tiedostoja aiheesta Hiipinätunturit Wikimedia Commonsissa
63

| --- | --- |
Vuosisadat: 100-luku eaa. · I vuosisata eaa. · I vuosisata · 100-luku · 200-luku
Vuosikymmenet: I vuosikymmen eaa. · I vuosikymmen · 10-luku · 20-luku · 30-luku 40-luku · 50-luku · 60-luku · 70-luku · 80-luku · 90-luku · 100-luku
Vuodet: 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. 2 eaa. · 1 eaa. · 1 · 2 · 3 · 4 · 5 · 6 · 7 · 8 · 9 10 · 11 · 12 · 13 · 14 · 15 · 16 · 17 · 18 · 19 20 · 21 · 22 · 23 · 24 · 25 · 26 · 27 · 28 · 29 30 · 31 · 32 · 33 · 34 · 35 · 36 · 37 · 38 · 39 40 · 41 · 42 · 43 · 44 · 45 · 46 · 47 · 48 · 49 50 · 51 · 52 · 53 · 54 · 55 · 56 · 57 · 58 · 59 60 · 61 · 62 · 63 · 64 · 65 · 66 · 67 · 68 · 69 70 · 71 · 72 · 73 · 74 · 75 · 76 · 77 · 78 · 79 80 · 81 · 82 · 83 · 84 · 85 · 86 · 87 · 88 · 89 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109
Tapahtumia

Vesuviuksen juurella olevan Pompeijin kaupunki vaurioituu pahasti voimakkaassa maanjäristyksessä. Kaupungin 20 000 asukkaasta monet pakenevat pelätessään tulivuoren purkautuvan.
Syntyneitä

Plinius nuorempi
Kuolleita

apostoli Paavali (tai 64)
Hynes

Hynes on muun muassa seuraavien henkilöiden sukunimi:
John Hynes (s. 1975), yhdysvaltalainen jääkiekkovalmentaja
Louis Hynes (s. 2001), brittiläinen näyttelijä
Marc Hynes (s. 1978), brittiläinen autourheilija
Mathias Hynes (1883–1926), brittiläinen köydenvetäjä ja olympiamitalisti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ihmislepakko

| Ihmislepakko |
| --- | --- |
 Ihmislepakko.
Luoja(t):  Frank Robbins Neal Adams
Kustantamo:  DC Comics
Ensiesiintyminen:  Detective Comics #400 (kesäkuu 1970)
Henkilötiedot
Oikea nimi:  Robert Kirkland Langstrom
Status:  Aktiivinen
Pituus:  223 cm
Paino:  90 kg
Ryhmäsidokset:  Superrikollisten Salainen Yhteisö
Edelliset ryhmäsidokset:  Spirit Squad
Voimat:  Yliluonnollinen voimakkuus, ketteryys ja kestävyys, lentokyky ja kyky suunnistaa kaikuluotaamalla.
Suhteet
Sukulaiset:  vaimo Francine Langstrom tytär Rebecca Langstrom poika Aaron Langstrom
Ihmislepakko (engl. Man-Bat) on kuvitteellinen sarjakuvahahmo, joka esiintyy DC Comicsin julkaisemissa sarjakuvissa. Ihmislepakko on yksi Batmanin vihollisista ja DC Comicsin superroistoista, mutta on toisinaan sarjakuvissa esiintynyt myös sankarillisena hahmona. Ihmislepakon loivat piirtäjä-käsikirjoittaja Frank Robbins ja piirtäjä Neal Adams, ja se teki ensiesiintymisensä vuoden 1970 kesäkuussa Detective Comics -lehden numerossa 400.
Ihmislepakko on todellisuudessa tohtori Robert Kirkland ”Kirk” Langstrom, joka on erikoistunut lepakkojen tutkimiseen. Hän kehittää yhdisteen, jonka avulla ihminen voi saada lepakkojen saalistuksessa käyttämän kyvyn suunnistaa kaikuluotauksen avulla. Koska Langstrom on itse kuuroutumassa, hän päättää testata kehittämäänsä yhdistettä itseensä. Yhdiste antaa Langstromille kyvyn kaikuluotaamiseen, mutta sivuvaikutuksena hän muuttuu ihmisen kokoiseksi jättiläislepakoksi. Lepakoksi muuttumisen ja sen mukanaan tuomien yliluonnollisten voimien ohella yhdiste vaikuttaa hänen älykkyyteensä ja muistiinsa.
Ihmislepakko muussa mediassa > Televisiosarjoissa

Animaatiosarjassa Batman: The Animated Series Robert Langstromin ääninäyttelijänä toimii Marc Singer, ja Ihmislepakon roolissa esiintyy Frank Welker. Langstrom toimii sarjassa eläintieteiden tutkijana Gotham Cityn eläintarhassa. Hän esiintyy Ihmislepakon hahmossa jo sarjan ensimmäisessä jaksossa ”Lepakkoja ja ihmisiä”. Robert Langstromin vaimo Francine Langstromin ääninäyttelijänä sarjassa on Meredith MacRae. Batman: The Animated Series -sarjaa seuranneessa spin-off -sarjassa The New Batman Adventures Ihmislepakon hahmo ei esiinny lainkaan, mutta sen sijaan Robert ja Francine Langstrom tekevät cameo-esiintymisen eräässä sarjan jaksossa.
Ihmislepakko muussa mediassa > Videopeleissä

Vuoden 1994 The Adventures of Batman & Robin -videopelissä Ihmislepakko on yksi pelin päävastustajista.
Vuoden 2008 videopelissä Lego Batman: The Video Game Ihmislepakko on yksi päävastustajista. Hän tekee pelissä yhteistyötä Pingviinin alaisuudessa. Ihmislepakko on mahdollista avata myös pelattavaksi hahmoksi. Pelin jatko-osassa Lego Batman 2: DC Super Heroes (2012) Ihmislepakon ääniroolissa on Fred Tatasciore, ja kolmannessa julkaisussa Lego Batman 3: Beyond Gotham (2014) hahmon ääninäyttelijänä on Liam O'Brien. Lego Batman 2: DC Super Heroesissa Ihmislepakko on mahdollista avata yhdeksi pelin pelattavista hahmoista.
Ihmislepakko esiintyi vuonna 2015 julkaistussa videopelissä Batman: Arkham Knight.
Hynerpeton

| Hynerpeton |
| --- | --- |
 Taiteilijan näkemys
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Tetrapoda
Suku::  †Hynerpeton
Laji::  bassetti
Kaksiosainen nimi
 † Hynerpeton bassetti  Daeschler et al., 1994 
Katso myös
   Hynerpeton Wikispeciesissä   Hynerpeton Commonsissa 
Infobox OKNimi-testi OK: 
Hynerpeton oli 1,5 metrin pituinen varhainen tetrapodi. Se oli eräs varhaisimmasta maan päällä kävelevistä tetrapodeista, eläimistä joista sammakkoeläimet, liskot ja nisäkkäät kehittyivät. Kuivalla maalla liikkumiseen soveltuvista raajoista huolimatta se luultavasti eli enimmäkseen vedessä. Koska Hynerpeton oli sammakkoeläin, sen iho kuivui nopeasti ja sen piti päästä veteen. Vedessä taas sitä vaani monet pedot, kuten Hyneria ja alkeelliset hait kuten Stethacanthus. Hynerpetonit elivät Devonikaudella noin 360 miljoonaa vuotta sitten.
Hynkänlampi

| Hynkänlampi |
| --- | --- |
 Hynkänlampi kesäkuussa 2021
Valtiot:  Suomi 
Paikkakunta:  Espoo
Koordinaatit:  60°16′15″N, 24°36′51″E
Mittaustietoja
Pinnankorkeus:  58,8 m 
Rantaviiva:  0,9 km 
Pinta-ala:  0,04 km² 
 fiHynkänlampi 
Hynkänlampi nähtynä hynkänkallion alapäästä
Hynkänlampi on runsaan neljän hehtaarin laajuinen järvi luoteisessa Espoossa. Virallisen kaupunginosajaon mukaan se sijaitsee Nuuksiossa. Nuuksion Pitkäjärvi sijaitsee Hynkänlammen länsipuolella ja Bodomjärvi itäpuolella. Hynkänlampi sijaitsee kumpaistakin huomattavasti korkeammalla. Hynkänlammen pohjoispuolella sijaitsee Velskolan Pitkäjärvi, etelässä on muun muassa Sorlampi, idässä pieni Sultingsträskin lampi, jonka pinnankorkeus on yli 80 metriä ja lännessä Nuuksion Pitkäjärven itäpuolella pieni Mutalampi.
Hynkänlammen etelärannalla kohoaa Hynkänkallio eli Hynkeberget. Pohjoispuolella on seitsemän hehtaarin kokoinen luonnonsuojelualue.
Hynkänlammen nimi lienee hämäläistä perua. Varhaisin karttamaininta on vuodelta 1775 ruotsinkielisessä muodossa Hynkens träsk.